Подходящото спортно облекло: 5 съвета за удачен избор
Home/este/Подходящото спортно облекло: 5 съвета за удачен избор
Лятото е прекрасен сезон за активен спорт. Независимо от типа активност и мястото, където спортувате – било то на открито или на закрито, редовните упражнения са начинът да поддържате своята физическа форма. Редовният спорт допринася още да се заредите с енергия, освежите, а и да бъдете доволни, че правите нещо полезно за своето здраве. За да бъдат обаче тренировките пълноценни, Вие се нуждаете от подходящо спортно облекло.
Не мислете обаче, че най-добрият избор на дрехи е някоя ваша стара тениска и клин, които не сте носили от години и в които се чувствате удобно. Да се чувствате комфортно, докато спортувате, несъмнено е важно. Още по-важно обаче е да се погрижите за здравето си, а именно носенето на подходящи дрехи за тренировка може да ви помогне да постигнете това.
Тъкани, подходящи за спорт
Въпреки че най-удобните материали винаги са били и си остават естествените тъкани – коприна, вълна, памук и лен, когато става въпрос за тренировки, потене и предизвикване на тялото да достигне определени физически предели, няма нищо лошо в избора на тъкани, които са подобрени чрез технологията. Наистина памукът поглъща вода (и съответно потта), но му е необходимо много време, за да изсъхне, докато съвременните тъкани могат да отнемат потта от кожата ви, поддържайки телесната ви температура равномерна, а кожата ви суха и предоставяйки ви по-голям комфорт. Избирайте спортно облекло внимателно. Дрехите е добре да са ушити едновременно от естествени и синтетични платове, използвани за различните части на облеклото, които не само изглеждат добре, но и са удобни.
Стягащи тъкани
Когато спортувате, в мускулите се натрупва млечна киселина и тъй като тя не може да бъде разнесена бързо, това причинява мускулна болка. Когато спортувате с екип от стягащи тъкани, подпомагате кръвоносните съдове, тъй като спортните ви дрехи прилепват плътно до кожата ви и по този начин подпомагат кръвния поток и движението на кръвта. Това, разбира се, не означава, че трябва да носите толкова стягащи дрехи, които да спрат кръвообращението ви и да ограничат движенията ви, а по-скоро се стремете да изберете дрехи, които ще ви помогнат да постигнете най-добри резултати и да осигурите комфорт на тялото си.
Облекла по тялото
Нека за секунда се върнем към така любимите си широки клинове (поне един размер по-големи) и да си представим следната картинка: правите поза от йогата, като се опитвате да се съсредоточите и да съчетаете движението с йогийско дишане, когато изведнъж вашият любим, широк клин се изхлузва и разкрива части от краката ви, карайки ви да се чувствате неудобно. Да, трябва да се съобразите и да си спестите подобни ситуации, като изберете спортно облекло, изработено от ликра и спандекс, което е плътно по тялото ви и остава там, каквито и упражнения и движения да правите. Тук ще ви насочим и към още един плюс на подобни тъкани: облеклата от тях не променят формата си дори след многократно изпиране, за разлика от памучните и ленените дрехи – все пак не забравяйте, че ще перете тези дрехи много по-често от останалите си облекла.
Избирайки качествено спортно облекло, вие пестите
Висококачественото спортното облекло никак не е евтино. Но ако планирате и инвестирате разумно и интелигентно, няма да се налага да купувате нови спортни комплекти за всеки сезон. Купете екип за основната ви спортна активност и надграждайте. Изберете панталоните и дължината им в зависимост от активността, върху която ще се фокусирате (къси, дълги или със средна дължина). Изберете плътно прилепнало горнище, висококачествени спортни сутиени и подходящи обувки. Стремете се да купувате най-качествените дрехи, тъй като те не само че ще изтраят по-дълго, но и ще получите най-доброто от спортното си облекло. Когато е студено, просто добавете топла жилетка или яке към обичайното си спортно облекло.
Купувайте дрехи, с които ще се чувствате комфортно
Освен всичко друго, или по-скоро – преди всичко друго, дрехите за фитнес трябва да ви бъдат удобни. Помнете, че ще прекарате много часове на интензивни упражнения и потене в екипа си за спорт, ще извършвате много повтарящи се движения. Така че последното нещо, от което се нуждаете, е дреха, която да е твърде стегната или твърде свободна. Със сигурност не искате да се чувствате некомфортно, докато бягате, скачате, танцувате зумба или практикувате йога. А и целта е все пак да се съсредоточите върху движенията и упражненията, вместо да се чудите дали можете да дишате, защото спортният ви сутиен е стегнат.
Да, всъщност може би не е толкова важно колко добре изглеждате в спортните си дрехи. Важното е те да са ви удобни, съобразени с вашите тренировки и издръжливи. Без значение дали се занимавате с йога, пилатес, тенис или бойни изкуства. Помислете за всички тези неща, преди да изберете спортното си облекло. И не се колебайте да го смените с по-ново, когато то започне да се къса и да губи своята еластичност.
Стречинг упражненията – първата стъпка към успешна тренировка
Тренировката във фитнес залата е строго индивидуална при всеки човек. Някои предпочитат да съкращават времето за спорт и практикуват високо интензивна тренировка с много силово натоварване. Други са привърженици на по-леките упражнения с
Как да предотвратим появата на пигментни петна върху кожата
Горещите летни дни неудържимо ни привличат към морето, екзотичните плажове и разхлаждащите басейни. Или към красивите планински курорти. Всяка свободна минута предпочитаме да прекараме в разходки под ярките лъчи на слънцето. Мечтаем за
Как масажът „Ломи-ломи“ завладя целия свят и защо се практикува?
В разгара на лятото ви пренасяме на едно от най-екзотичните и красиви местенца по света, а именно Хавай. Загадъчните и необятни плажове привличат хиляди туристи годишно. Бурните сини вълни, невероятните залези на слънцето
Превърнете мечтата си за перфектна визия в реалност с BTL Exilis
Днешното забързано ежедневие предполага все по-честа консумация на нездравословни храни и напитки. Приемът на по-голямо количество въглехидрати и мазнини трябва да се извършва с мярка и ясно съзнание колко често човек може да
Алкална вода: от бъдещето и за бъдещето
Или как в Este Fitness & SPA ще се погрижат за здравето и красотата ви във всичките им аспекти Всеки от нас е чувал различни твърдения по повод полезните качествата на водата
Как да съчетаем грижата за кожата с разкрасителни процедури
Ритуалите за красота са сред любимите занимания на представителките на нежния пол. Когато става въпрос за външен вид и разкрасителни процедури, жените винаги са готови да експериментират. Векове наред дамите намират начин да
Съвети как да останем мотивирани за тренировки през лятото
Фитнес тренировките изискват постоянство и отдаденост. Поддържането на стройно и стегнато тяло не включва безразборно хранене и мързелуване. Обикновено зимата е сезонът, когато сме най-мотивирани да започнем да тренираме, защото времето навън е